Voldemar Kures

Voldemar Kures (kuni 19. november 1936 Voldemar Koch; 23. november (vkj) / 5. detsember 1893 Tartu – 29. juuli 1987 Stockholm) oli eesti ajakirjanik ja ametnik.

Aastatel 1911–1916 oli ta Postimehe reporter ja toimetuse liige. (vaadatud 03.02.2016)

Esimese maailmasõja ajal oli Kures tsaariarmee ohvitser.Heino Arumäe. Mis peitus seitsme luku taga? Tuna 1/ 2007. Lk 129 Aastatel 1918–1920 osales ta Vabadussõjas, kus oli 2. jalaväepolgus, oli ka sõjakirjasaatja.

1920. aastast töötas ta Päevalehe toimetuses ja 1935. aastast Riiklikus Propaganda Talituses informatsioonijuhina.

Saksa teise okupatsiooni ajal oli Kures kahel korral vangistatud. 1943. aastal põgenes ta Soome ja 1944. aastal sealt Stockholmi.

Stockholmis töötas ta reporterina ajalehes Stockholms Tidningen Eestlastele, tegi kaastööd ka USA ja Kanada ajalehtedele, toimetas Eesti Meremeeste Uniooni väljaannet Eesti Meremees.Voldemar Kures. Seitsme lukuga suletud raamat. II köide, Tartu 2006; III köide, Tartu 2007 

Looming
Artikleid
"Ühest venelaste mõrvast Soome lahes. Miks punased lendurid 14. juunil 1940. a. Aero reisilennuki alla tulistasid". // Eesti Sõna nr 79, 8. aprill 1942. Lk 6
Raamatuid
Seitsme lukuga suletud raamat
Seitsme lukuga suletud raamat I. Tartu 2006. ISBN 9985771745
Seitsme lukuga suletud raamat II. Tartu 2006. ISBN 9985771990
Seitsme lukuga suletud raamat III.Tartu 2007. ISBN 9789985772294
Seitsme lukuga suletud raamat IV. Tartu 2008. ISBN 9789985773024
Seitsme lukuga suletud raamat V. Tartu 2009. ISBN 9789985773352

Isiklikku
Tema abikaasa Greete (Margarete) töötas toimetaja ja korrektorina, äi oli ajakirjanik Anton Jürgenstein.

Poeg Toomas oli soomepoiss, hukkus 17. aprillil 1944 laskemoonaõnnetuses Jalkalas Soomes.

Viited

 Kirjandus 
A. Malõševi intervjuu Voldemar Kuresega. Audio, vene keeles, Columbia Ülikooli digikogu 1965
Heino Arumäe. Mis peitus seitsme luku taga? Tuna 1/ 2007. Lk 129–135
Mart Juur. Eksiilis sõpru ei valita. Sirp, 28. august 2009

Välislingid

TLÜAR väliseesti isikud
Eesti ohvitserid 1918-1940
Põrm Stockholmi Metsakalmistu mälestusväljal

Kategooria:Eesti ajakirjanikud
Kategooria:Riikliku Propaganda Talituse koosseis
Kategooria:Esimese maailmasõja veteranid Eestis
Kategooria:2. Üksiku Jalaväepataljoni koosseis
Kategooria:Vabadussõja veteranid
Kategooria:Eestlased Soomes
Kategooria:Eestlased Rootsis
Kategooria:Stockholmi Metsakalmistule maetud
Kategooria:Sündinud 1893
Kategooria:Surnud 1987